## Odluka Ustavnog suda Republike Hrvatske broj U-I-1006/1995 od 21. rujna 2000.

### NN 100/2000 (10.10.2000.), Odluka Ustavnog suda Republike Hrvatske broj U-I-1006/1995 od 21. rujna 2000.

# USTAVNI SUD REPUBLIKE HRVATSKE

1971

Ustavni sud Republike Hrvatske u sastavu Smi­ljko Sokol, predsjednik
Suda te suci Velimir Belajec, Marijan Hra­njski, Petar Klarić, Ivan Matija,
Ivan Mrko­njić, Jasna Omejec, Vice Vukojević i Milan Vuković, odlučujući o
prijedlogu Vlade Republike Hrvat­ske, na sjednici održanoj dana 21. rujna 2000.
godine donio je s­lje­deću

## ODLUKU

I. Produ­ljuje se rok odgode prestanka važe­nja Zakona o stambenim
zadrugama (»Narodne novine«, broj 47/86 i 47/89), ukinutog odlukom Ustavnog
suda Republike Hrvatske, broj: U-I-1006/1995 od 8. ožujka 2000. godine, objav­ljenom
u »Narodnim novinama«, broj 35/2000 od 31. ožujka 2000. godine.

II. Novi rok prestanka važe­nja Zakona o stambenim zadrugama određuje se
na dan 31. prosinca 2000. godine

```
Obrazlože­nje
```

1. Ustavni sud Republike
Hrvatske svojom odlukom broj: U-I-1006/1995, od 8. ožujka 2000. godine, ukinuo
je u cijelosti Za­kon o stambenim zadrugama (u nastavku: osporeni Zakon) utvr­div­ši
­nje­govu neusklađenost i nesuglasje s Ustavom Republike Hrvatske. Točkom II.
izreke navedene odluke utvrđeno je da os­po­reni Zakon prestaje važiti 1.
listopada 2000. godine.

2. Vlada Republike Hrvatske
svojim podneskom, klasa: 362-02/89-01/02, urbroj: 5030115-00-1, od 14. rujna
2000. godine podnijela je prijedlog za odgodu roka prestanka važe­nja osporenog
Zakona.

U navedenom podnesku
predlagate­lj cijeni da bi prestankom važe­nja osporenog Zakona, na način utvrđen
ukidnom odlukom ovog Suda, za fizičke i pravne osobe mogla nastupiti znatna šteta,
jer materija stambenog zadrugarstva nije re­gulirana nekim drugim zakonom.

Vlada Republike Hrvatske također
navodi da je već sači­njen Prijedlog Zakona o izmjenama i dopunama Zakona o
zadrugama, kojim će se urediti pita­nje stambenog zadrugarstva. Nada­lje se
ističe da će cjelokupna zakonodavna procedura donoše­nja Zakona o izmjenama i
dopunama Zakona o zadrugama biti dovršena do 1. listopada 2000. godine.

3. Slijedom iznijetog Vlada
Republike Hrvatske zak­ljučno predlaže produ­lje­nje roka stupa­nja na snagu
ukidne odluke ovog Suda, broj: U-I-1006/1995, do 31. prosinca 2000. godine.

Prijedlog je osnovan.

4. Postupajući po prijedlogu
predlagate­lja Sud je taj pri­jedlog ocijenio osnovanim. Polazište za ovakvo
utvrđe­nje jest či­njenica da bi nastupom pos­ljedica ukidne odluke ovog Suda u
materiji stambenog zadrugarstva nastala pravna praznina, te da bi za određene
fizičke i pravne osobe uslijed toga mogla nastupiti znatnija šteta.

Predloženi nadnevak produže­nja
roka prestanka važe­nja osporenog Zakona Sud je ocijenio primjerenim, a
poglavito s obzirom na tijek zakonodavne procedure donoše­nja Zakona o
izmjenama i dopunama Zakona o zadrugama, kojim bi se trebala urediti materija
stambenog zadrugarstva.

5. Slijedom iznijetog, na
teme­lju članka 53. stavka 2. Ustavnog zakona o Ustavnom sudu Republike
Hrvatske (»Narodne novine«, broj 99/99), odlučeno je kao u izreci.

Broj: U-I-1006/1995
Zagreb, 21. rujna 2000.

USTAVNI
SUD REPUBLIKE HRVATSKE

Predsjednik
**dr. sc. Smi­ljko Sokol,** v. r.

if !supportEmptyParas endif

Odluka, NN 100/2000-1971